text: Slesvigsk Parti får ny formand
  30 oktober 2012 kl. 15.56
  Den 44-årige Carsten Leth Schmidt bliver i aften valgt som Slesvigsk Partis nye formand.
  Til hverdag er han landmand på den fædrene gård i Sønderballe ved Haderslev, der er gået i arv de sidste 13 generationer. 
  Her bor han med sin gravide kone og deres to døtre. 
  Fra at have været økologisk bondemand og familiefar, bliver han nu også partiformand.
  Han er født i 1968 og har gået på Deutches Schule Hadersleben og på Deutsches Gymnasium für Nordslesvig.
  Han aftjente sin værnepligt ved Sønderjyske Artilleriregement i Varde.
  Han fik sin landmandsuddannelse på Den Kongelige Veterinær- og Landbohøjskole i København, og han har undervist på Vejlby Landbrugsskole i Århus.
  